Musikalen utspiller seg i operahuset i Paris i siste halvdel av 1800-tallet. Det vansirede Operafantomet, som bor under operahuset ved siden av en underjordisk sjø, forelsker seg i sopranen Christine Daaé, og er villig til å gjøre alt for henne — til og med å dø. Han får konkurranse av den unge og stilige greven Raoul, som kjenner Christine fra barndommen. Handlingen utvikler seg til et trekantdrama mellom disse tre. Christine dras mellom en sensuell forelskelse og sin absolutte kjærlighet.